Document ID: 32000D0088

KOMISSION PÄÄTÖS,
tehty 21 päivänä joulukuuta 1999,
sellaisten kolmansien maiden luettelosta, joista kalastustuotteiden tuonti ihmisravinnoksi on sallittua, tehdyn päätöksen 97/296/EY muuttamisesta
(tiedoksiannettu numerolla K(1999) 4765)
(ETA:n kannalta merkityksellinen teksti)
(2000/88/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon sellaisten kolmannen maan laitosten väliaikaisten luetteloiden laatimista siirtymäkauden ajaksi koskevista yksityiskohtaisista säännöistä, joista jäsenvaltioilla on lupa tuoda tiettyjä eläintuotteita, kalastustuotteita ja eläviä simpukoita 22 päivänä kesäkuuta 1995 tehdyn neuvoston päätöksen 95/408/EY(1), sellaisena kuin se on muutettuna päätöksellä 98/603/EY(2), ja ertyisesti sen 2 artiklan 2 kohdan ja 7 artiklan,
sekä katsoo seuraavaa:
1) 22 päivänä huhtikuuta 1997 tehdyssä komission päätöksessä 97/296/EY(3), sellaisena kuin se on muutettuna päätöksellä 1999/814/EY(4), luetellaan maat ja alueet, joista kalastustuotteiden tuonti ihmisravinnoksi on sallittua. Liitteessä olevassa I osassa luetellaan erityisen päätöksen soveltamisalaan kuuluvat maat ja alueet ja II osassa ne, joita koskee päätöksen 95/408/EY 2 artiklan 2 kohta.
2) Komission päätöksissä 2000/83/EY(5), 2000/86/EY(6), 2000/85/EY(7) ja 2000/87/EY(8) vahvistetaan erityiset tuontia koskevat edellytykset Pakistanista, Kiinasta, Latviasta ja Liettuasta peräisin oleville kalastus- ja vesiviljelytuotteille. Pakistan, Kiina, Latvia ja Liettua olisi tämän vuoksi lisättävä liitteessä olevan I osan luetteloon maista ja alueista, joista kalastustuotteiden tuonti ihmisravinnoksi on sallittua.
3) Valko-Venäjä ja Grenada ovat toimittaneet tietoja, joiden mukaan ne täyttävät vastaavat edellytykset ja pystyvät varmistamaan, että niiden yhteisöön tuomat kalastustuotteet täyttävät neuvoston direktiivissä 91/493/ETY(9), sellaisena kuin se on muutettuna direktiivissä 97/79/EY(10), säädetyt terveyttä koskevat vaatimukset, ja siksi olisi tarpeen muuttaa edellä mainittua luetteloa kyseisten maiden ja alueiden lisäämiseksi luettelossa olevaan II osaan.
4) Bulgariaan tehdyn tarkastusmatkan aikana havaitut vakavat puutteet osoittavat, ettei kalastustuotteiden tuontia kyseisestä maasta voida sallia, minkä vuoksi se olisi poistettava luettelosta.
5) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Korvataan päätöksen 97/296/EY liite tämän päätöksen liitteellä.
2 artikla
Tämä päätös on osoitettu kaikille jäsenvaltioille.
Tehty Brysselissä 21 päivänä joulukuuta 1999.

Labels: 0
3
5
6